**נספח א'- נוסח מודעה לעיתון**

**מכרז פומבי מס' 29-06/2023 החלפת לוח חשמל NE2 במרכז שניידר לרפואת ילדים של שירותי בריאות כללית**

1. שירותי בריאות כללית, (להלן גם: **"הכללית"** ו/או "**המזמין**") מזמינה בזאת הצעות מחיר להתקשרות שעניינה ביצוע עבודות להחלפת לוח חשמל NE2 במרכז שניידר לרפואת ילדים, (להלן: "**העבודות**" ו/או "**השירותים**"), הכל כמפורט במסמכי המכרז ובנספחיו (להלן: "**המכרז**" ו/או "**ההליך**").
2. בכפוף לאמור לעיל, תקופת ההתקשרות עם המציע שיוכרז ע"י הכללית כזוכה בהליך (להלן: "**הזוכה**") היא עד לסיום מלוא התחייבויותיו של הקבלן הזוכה, לשביעות רצונה של כללית, או עד להגעה לתקרת שווי ההתקשרות כאמור במסמכי המכרז, לפי המוקדם מבין השניים (להלן: "**תקופת ההתקשרות**"). כמו כן, ומבלי לגרוע מן האמור, תקופת ההתקשרות הינה בכפוף לזכותה של הכללית להביא את ההתקשרות לסיום במועד מוקדם יותר והכל, בהתאם ובכפוף לאמור בהסכם ההתקשרות המצורף להליך.
3. על הזוכה להיות ערוך לביצוע העבודות בתוך 30 (שלושים) ימי עבודה ממועד קבלת צו התחלת עבודה. העבודות תתבצענה באופן רצוף ותושלמנה בתוך פרק זמן של 90 ימי עבודה לכל היותר ממועדהוצאת צו התחלת עבודה.
4. מבלי לגרוע מן האמור, המועדים לעיל הינם בכפוף לזכותה של הכללית לעדכן מעת לעת את זמני ביצוע העבודות והכל, בהתאם ובכפוף לאמור בהסכם ההתקשרות המצורף להליך.
5. על כל מציע לעמוד במועד הגשת הצעתו למכרז, בכל הדרישות הבאות, שהנן **תנאי הסף** להשתתפותו במכרז:
   1. המציע מנהל פנקסי חשבונות ורשומות על פי הוראות חוק עסקאות גופים ציבוריים (אכיפת ניהול חשבונות ותשלום חובות מס), התשל"ו-1976 וקיימים בידו כל האישורים והתצהירים הנדרשים לפיו.
   2. המציע רשום בפנקס הקבלנים בהתאם לחוק רישום קבלנים לעבודות הנדסה בנאיות, התשכ"ט-1969 ותקנותיו , ומוסמך לבצע עבודות **בענף חשמלאות 160 קבוצה א' סוג 1 ומעלה**.
6. **סיור קבלנים (חובה)** - השתתפות בסיור הקבלנים חשובה לצורך הכרת העבודות וסביבתן ולכן חובה להשתתף בסיור הקבלנים, והדבר מהווה תנאי להשתתפות במכרז. סיור הקבלנים יתקיים **ביום08.05.2023 בשעה\_12:00**במקום ביצוע העבודות. מקום מפגש – עמדת המודיעין בקומה 3 של בית החולים, רח' קפלן 14, פתח תקווה.
7. מודעה זו הינה בלתי נפרדת מכלל מסמכי המכרז ואין בה כדי לגרוע מהתנאים המפורטים במסמכי המכרז, אלא להוסיף עליהם. במקרה של סתירה בין האמור בשאר מסמכי המכרז לבין האמור במודעה זו, יגברו מסמכי המכרז.
8. יתר תנאי המכרז והליך בחירת ההצעה הזוכה מפורטים במסמכי המכרז המלאים, המתפרסמים באתר המכרזים של כללית, בו עשויים להתפרסם מעת לעת עדכונים שוטפים אודות המכרז. באחריות **המציעים לעקוב אחר פרסומים אלו ולהתעדכן בהם**.
9. שאלות ובירורים לגבי המכרז ניתן להעביר באמצעות תיבת מכרזים אלקטרונית במערכת רמדורנט בכתובת ramdor.net עבור " **החלפת לוח חשמל NE2 במרכז שניידר לרפואת ילדים של שירותי בריאות כללית**", וזאת עד **ליום 15.05.2023 בשעה 12:00**.
10. על המציע להוריד את כל מסמכי המכרז מאתר האינטרנט, ולהגיש את הצעתו בצירוף כל מסמכי המכרז חתומים על-ידו, לתיבת המכרזים האלקטרונית ברמדורנט בכתובת ramdor.net (לתמיכה טכנית התקשרו לטלפון: 03-7667777 שלוחה 1 בימים א'-ה' בין השעות 8:00-18:00).
11. את הצעתו הכספית בצירוף כל מסמכי המכרז חתומים (בין אם בחתימה אלקטרונית ובין אם בחתימה ידנית וסריקת החומר למערכת) יגיש המציע לתיבת מכרזים אלקטרונית במערכת רמדורנט, **זאת עד ליום 11.06.2023 בשעה 12:00.**

**שירותי בריאות כללית**